**Kviečiame dalyvauti**

**Tarpdimensinio laikraščio konkurse**

Konkursas yra Globalaus švietimo savaitės dalis.

**Globalaus švietimo savaitės tikslas** – skatinti Europos pedagogus ir besimokančiuosius skirti daugiau dėmesio globalaus pilietiškumo ugdymui(si). Šis tikslas tiesiogiai susijęs su Jungtinių tautų Darnaus vystymosi darbotvarkės ketvirtuoju tikslu „užtikrinti visaapimantį ir lygiavertį kokybišką švietimą ir skatinti visą gyvenimą trunkantį mokymąsi“. Globaliojo švietimo savaitė kviečia pažinti įvairovę ir, atsižvelgiant į šiandieninius globalaus pilietiškumo ir atsakomybės iššūkius, spręsti nelygybės klausimus tiek vietiniu, tiek globaliu lygiu.

**Tarpdimensinio laikraščio konkurso** tikslas-paskatinti moksleivius pasidomėti, kaip keitėsi visuomenės informavimopriemonės ir sukurti „modernų laikraštį“, atspindintį Lietuvai reikšmingą partizaninio karo istorinį laikotarpį, kūrybiškai perteikti ir šiuolaikiškai interpretuoti istorinę informaciją, suderinti modernias ir jau praeityje likusias medijas. Galimi darbų variantai: video-laikraštis, ranka pieštas žurnalas, videoklipų koliažai dainuojantis laikraštis ir kitokie kūrėjų fantaziją ir išmonę atskleidžiantys darbai.

Konkurso darbams sukurti rekomenduojame remtis Lietuvos partizaninio karo (1944–1953 m.) įvykiais, nagrinėti to laikotarpio partizaninę spaudą ir šiuolaikiškai ją atkurti. Daugiau informacijos apie partizaninę spaudą galima rasti [čia.](http://genocid.lt/Leidyba/16/cekutis.htm)

|  |
| --- |
| **DARBŲ PATEIKIMO TVARKA**  |
|  |
| 1. Word, PDF, JPG ir kt. failai | Kartu su dalyvio anketa (1 priedas) atsiųsti el. paštu Jolanta.Markeviciene@lvjc.lt  | Didesnės apimties nei 10 MB dokumentui siųsti rekomenduojame naudotis “*wetransfer*” platforma.  |
| 2. Video failai | Pateikti www.youtube.com platformoje, nuorodą įrašius į dalyvio anketą (1 priedas), pastarąją atsiųsti el. paštu Jolanta.Markeviciene @lvjc.lt  | Įrašo raiška turi būti nuo 720 px, ilgis iki 5 min., įrašo duomenų srautas ne mažesnis negu 300 kbps.  |

**Darbus pateikti iki 2018 m. lapkričio 26 dienos.**

3. Pateikiamų darbų ir vieno darbo autorių skaičius neribojamas

4. Darbų autorius/iai pagal galiojančius teisės aktus atsako už autorinių teisių pažeidimus. Pateikdami darbą konkursui, jie patvirtina, kad yra jo autoriai bei turi jame vaizduojamų asmenų sutikimą jų atvaizdą naudoti.

5. Pateikti darbai konkurso metu gali būti publikuojami socialiniuose tinkluose, LVJC internetiniame tinklapyje [www.lvjc.lt](http://www.lvjc.lt) bei kituose Globalaus švietimo savaitės veiklas pristatančiuose tinklapiuose ar erdvėse.

6. Darbai pagal jų pateikimo galimybes bus eksponuojami Lietuvos vaikų ir jaunimo centre lapkričio 29 –gruodžio 7 dienomis. Parodos atidarymas ir konkurso laimėtojų apdovanojimas vyks 2018 m. lapkričio 30 d.

**Apdovanojimai:**

7. Iš visų konkursui atsiųstų darbų Komisija išrinks tris darbus, kurių autoriams bus skiriamos I–III vietos.

8. Komisija pasilieka teisę nugalėtoju ar II, III vietos laimėtoju skelbti keletą konkurso dalyvių.

9. Komisija pasilieka teisę skirti papildomus apdovanojimus už tam tikrus kriterijus.

10. Į parodą atrinktų darbų autoriai bus skelbiami laureatais.

11. Konkurso nugalėtojai bus skelbiami 2018 m. lapkričio 28 d.

12. Visi dalyviai, kurių darbai bus atrinkti parodai, apdovanojami laureatų diplomais. I–III vietų nugalėtojai apdovanojami diplomais ir prizais.

13. Visi konkurso dalyviai gaus elektronines padėkas už dalyvavimą konkurse.

**BAIGIAMOSIOS NUOSTATOS**

13. Konkurso organizatoriai pasilieka teisę darbus (jų fragmentus) neatlygintinai atgaminti, spausdinti, demonstruoti, viešai skelbti ir platinti nurodant darbų autorius. Autorių sutikimu su šiomis sąlygomis laikomas darbų atsiuntimas į konkursą.

14. Visi duomenys bus naudojami tik organizatorių reikmėms ir konkurso metu ar jam pasibaigus konkurso viešinimui ir pristatymui.

15. Darbų atsiuntimas konkursui laikomas autoriaus ir Lietuvos vaikų ir jaunimo centro susitarimu dėl šiuose nuostatuose išdėstytų reikalavimų laikymosi.

Priedas Nr. 1

**Tarpdimensinio laikraščio konkurso**

**Dalyvio anketa**

|  |  |
| --- | --- |
| **Vardas(-ai) ir pavardė(s)** |  |
| **Amžius** |  |
| **Mokymosi įstaiga** |  |
| **Kontaktai** | **el. paštas** | **telefonas** | **Adresas** |
|  |  |   |
| **Siunčiamojo darbo tipas**  |  |
| **Siunčiamo darbo trumpas aprašymas**  |  |